Okresná prokuratúra Nové Zámky 
F. Rákocziho 15, 940 44 Nové Zámky 1

Sp. zn. : 1 Pv 764/13/4404	Nové Zámky, 16.2.2015
EEČ : 2-33-16-2015

U Z N E S E N I E

Trestná vec:	obvinený XXXXX  
Prečin:	Pytliactvo podľa § 310 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Nové Zámky
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Nové Zámky zo dňa 12.11.2013, spisová značka 1 Pv 764/13/4404, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Dňa 27.09.2013, v čase o 14.15 h, v katastrálnom území obce XXXXX, v rybárskom revíri Žitava číslo 2 - 5610-1-1, patriaci Miestnej organizácii SRZ Nové Zámky, lovil ryby na dva rybárske prúty s navijákom, vybavené vlasom s rybárskym háčikom a návnadou, bez rybárskeho povolenia, pričom ulovil jednu rybu, ktorú pustil naspäť do vody, a tak svojím konaním pre Miestnu organizáciu SRZ Nové Zámky, Ulica Považská 4, Nové Zámky, nespôsobil priamu škodu.     

Uznesením prokurátora Okresnej prokuratúry Nové Zámky zo dňa 12.11.2013, spisová značka 1 Pv 764/13/4404, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením prokurátora Okresnej prokuratúry Nové Zámky spisovej značky     1 Pv 764/13/4404 - 3 zo dňa 12.11.2013 bolo podľa § 216 odsek 1 písmeno a), písmeno c) Trestného poriadku podmienečne zastavené trestné stíhanie obvineného XXXXX pre prečin pytliactva podľa § 310 odsek 1 Trestného zákona, ktorého sa dopustil na tom skutkovom základe, že dňa 27.09.2013, v čase o 14.15 h, v katastrálnom území obce XXXXX, v rybárskom revíri Žitava číslo 2 - 5610-1-1, patriaci Miestnej organizácii SRZ Nové Zámky, lovil ryby na dva rybárske prúty s navijákom, vybavené vlasom s rybárskym háčikom a návnadou, bez rybárskeho povolenia, pričom ulovil jednu rybu, ktorú pustil naspäť do vody, a tak svojím konaním pre Miestnu organizáciu SRZ Nové Zámky, Ulica Považská 4, Nové Zámky, nespôsobil priamu škodu.     
Podľa § 216 odsek 2 Trestného poriadku bola obvinenému XXXXX určená skúšobná doba na jeden rok. Skúšobná doba začala plynúť dňom 21.11.2013, kedy uznesenie o podmienečnom zastavení trestného stíhania nadobudlo právoplatnosť a uplynula dňom 21.11.2014. 
	Zistil som, že obvinený XXXXX v priebehu skúšobnej doby viedol riadny život (charakteristika z miesta trvalého bydliska, výpis z ústrednej evidencie priestupkov MV SR, odpis registra trestov), z ktorého dôvodu som podľa § 217 odsek 1 Trestného poriadku rozhodol, že sa osvedčil. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Tibor Vojtek
prokurátor